Mootummaan Wayyaanee maqaa 'Master Plan' jedhuun uummata Oromoo irraatti duula sanyii balleessuu (Genocide ) gaggeessa ture ammas itti fufuun dhiigaa fi lafee ilmaan Oromoo sababaa kanaan wareegaman lubbuu namootaa nagaa 3500 olii wareegamee jiruu dantaatti osoo hin fidiin ammas karoora 'Masteer Pilaanicha' hojii irraa olchuuf dhaadachaa jiraachuun wal qabatee wareegama sabi Oromoo baasaa jiru irra kutuun ykn lubbuu darbee fi qabeenya ummata Oromoo dhabame osoo ilaalcha keessa hin galchiin karoora isaa hojii irra olchuuf jiraachuun isaa haalaan kan uummata Oromoof tuffii qabuu fi of-tuulummaa sadarkaa ol aanaa waan ta’eef sirni cunqursaa Wayyaaneen kun yeroon karaa irraa goree bilisummaa fi walabummaan sabootaa mirkaanawu malee boqonnaa akka namaa hin laatne hubannee ummanni keenya biyya alaa fi keessan daran harka wal qabatee mirga isaa falmatuuf ayyaana Amajjii 2017 sababeeffachuun waamicha warraaqsaa isinii dabarsina.
